Säämi Kielâkäldee

Säämi Kielâkäldee, meid tuše Kielâkäldee, lii Suomâ, Ruotâ já Taažâ Sämitiigij vuáđudem já ruttâdem áámmát- já reesuurskuávdáš kielâohtsâšpargo-orgaan, mon kielâäššitobdeeh pargeh sämikielâi oovdân. Anarâškielâ kielâäššitobden parga Jukka Mettovaara.

Säämi Kielâkäldee vuáđudui pisovâš jiečânâs toimâorgaanin Taažâ Sämitige ohtâvuotân ive 2022. Säämi Kielâkäldee algâttij fastâ tooimâs čohčâmáánu 4. peeivi 2023.

 Ovdâsvástádâsah 
Säämi Kielâkäldee västid sämikieláid kyeskee tave-eennâmlii ohtsâšpargo koordinistmist, naanoodmist já oovdedmist. Kielâkäldee ulmen lii sämikielâi kirje- já sárnumkielâ kulttuuräärbi siäiluttem, tipšom já ovdedem sehe sämikielâi siäiluttem, nanodem já ovdedem tienuuvt, ete siämmást váldojeh huámmášumán jieškođe-uv sämikielâ táárbuh, háástuh já resurseh. 

 Sajadâh 
Säämi Kielâkäldee tuáimá Taažâ Sämitiggetáálust, mii lii fijnâ stuorrâ vistekompleks kaskoo Kárášjuuvâ.

 Kielâlävdikodeh 
Kielâkäldest láá 6 kielâlävdikode: maadâsämikielâ, pittáámsämikielâ, juulevsämikielâ, orjâlâškielâ, anarâškielâ já nuorttâlâškielâ lävdikodeh. Jieškođe-uv kielâlävdikoddeest lii ovdâsvástádâs normâdiđ čäällimkielâ, terminologia já čäällimnjuolgâdusâid jieijâs kielân.

 Anarâškielâ lävdikodde 2023–2027 
jeessânrooliPetter MorottajasaavâjođetteijeeMiina SeurujärvivärisaavâjođetteijeeSaammâl MorottajajeessânAnna MorottajavärijeessânHannu KangasniemivärijeessânNeeta Jääskövärijeessân

 Stivrâ 
Stivrâ lii Säämi Kielâkäldee alemus orgaan.

 Stivrâ 2024–2028 
stivrâjeessânroolisämitiggeAnn-Mari ThomassensaavâjođetteijeeTaažâNilla Tapiolavuosmuš värisaavâjođetteijeeSuomâPer-Eric Kuoljoknubbe värisaavâjođetteijeeRuotâLemet Máhtte Eira SarastivrâjeessânTaažâTerhi HarjustivrâjeessânSuomâMaidi SteinfjellstivrâjeessânRuotâSimon ForsmarkvärijeessânRuotâInger Helene FankkivärijeessânRuotâJonne SikkuvärijeessânTaažâVanja TørresdalvärijeessânTaažâNeeta JääskövärijeessânSuomâUlla-Maarit MaggavärijeessânSuomâ

 Fáádást eres soojijn 
 Mii lii Säämi Kielâkäldee já maid mij porgâp?
 Säämi Kielâkäldee Sämitige siijđoin
 Sámi Giellagáldu – kielenhuoltoa ja terminologista työtä viidellä saamen kielellä 

 Käldeeh 

*